**Ninge**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge pe dealuri cu flori de cais

Ninge ca la Poluri, așa cum mi-ai scris

Covor se așterne la picioare, brocart

Printre gene mă privești vinovat

Sunt un om de zăpadă înghețat și proscris

Și haina și ochii și gura-s din vis

Fularu-i de mătase din flori de cais

Cuprinde-mă-n brațe, fii tu iarna mea

Îmbracă- mă-n tine și voi învăța

Să fiu un copac pe dealuri, în sus

Sau florile lui, flori de cais

Cu care te voi ninge liniștit- împăcat

În primăvara ta mă voi fi transformat

Iubindu- mă, fi-vei nevinovat

Vom ninge-mpreună, nestingherit

Și dealuri

Și Poluri

Și flori de cais

Vor ști că noi doi, ne-am iubit.